กรุงเทพฯผุดประกันชั้น2คุ้มครองน้ำท่วม
กรุงเทพประกันภัย ออกประกันรถยนต์ราคาประหยัดคุ้มครองภัยน้ำท่วม เบี้ยเริ่มต้น 7,600 บาท คุ้มครอง 1 แสนบาท
14 ก.พ. 2555

กรุงเทพประกันภัย ออกประกันรถยนต์ราคาประหยัดคุ้มครองภัยน้ำท่วม เบี้ยเริ่มต้น 7,600 บาท คุ้มครอง 1 แสนบาท 
น.ส.สุธิดา มลิลา ผู้จัดการฝ่ายการตลาดและสื่อสารองค์กร บริษัท กรุงเทพประกันภัย เปิดเผยว่า บริษัทได้ออกกรมธรรม์ First Care 2+Flood และ 3+Sure Flood ซึ่งเป็นแบบประกันรถยนต์ชั้น 2 และชั้น 3 พิเศษ โดยเพิ่มความคุ้มครองภัยน้ำท่วม
สำหรับแบบประกันภัยรถยนต์แบบพิเศษ First Care 2+Flood คุ้มครองรถหายและไฟไหม้ การชนที่มีคู่กรณีเป็นยานพาหนะทางบก การก่อการร้าย ด้วยทุนประกันภัยเริ่มต้นที่ 1 แสนบาทสูงสุด 7 แสนบาท เบี้ยประกันภัยเริ่มต้นที่ 8,100 บาท คุ้มครองน้ำท่วมสูงสุด 1 แสนบาท เหมาะสำหรับรถยนต์ที่ทุนประกันภัยไม่เกิน 7 แสนบาท คุ้มครองความเสียหายเนื่องจากการชนกับยานพาหนะทางบก 17 แสนบาท
สำหรับประกันภัยรถยนต์แบบพิเศษ 3+Sure Flood คุ้มครองความเสียหายจากการชนที่มีคู่กรณีเป็นยานพาหนะทางบก ด้วยทุนประกันภัยสูงสุด 1.5 แสนบาท เบี้ยประกันภัยเริ่มต้น 7,600 บาท พร้อมคุ้มครองน้ำท่วมสูงสุด 1 แสนบาท คุ้มครองความเสียหายเนื่องจากการชนกับยานพาหนะทางบก 11.5 แสนบาท ความเสียหายต่อรถยนต์เนื่องจากภัยน้ำท่วม 1 แสน
ทั้งนี้ ทั้งสองแบบจะให้ความคุ้มครองความรับผิดต่อบุคคลภายนอกความเสียหายต่อชีวิต ร่างกาย หรืออนามัย 1 ล้านบาทต่อคน คุ้มครองความเสียหายต่อชีวิต ร่ายกาย หรืออนามัย 10 ล้านบาทต่อครั้ง ความเสียหายต่อทรัพย์สิน 1 ล้านบาทต่อครั้งอุบัติเหตุส่วนบุคคลสำหรับผู้ขับขี่และผู้โดยสาร 1 แสนบาทต่อครั้ง การประกันตัวผู้ขับขี่ ในกรณีเป็นคดีอาญา 2.5 แสนบาทต่อครั้ง